**Likumprojekts “Par Vienošanos par Eiropas Sadarbības valstu plāna hartas parakstīšanas termiņa pagarināšanu”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts “Par Vienošanos par Eiropas Sadarbības valstu plāna hartas parakstīšanas termiņa pagarināšanu” (turpmāk - Vienošanās) izstrādāts saskaņā ar: 1) Ministru kabineta 2013.gada 17.decembra sēdes protokollēmuma (prot.Nr.67 88.§) 2.punktu, kurā Izglītības un zinātnes ministrijai (turpmāk – IZM) tika dots uzdevums uzsākt sarunas ar Eiropas Kosmosa aģentūru (turpmāk - EKA) par Latvijas Republikas valdības un EKA Eiropas Sadarbības valsts līgumā (turpmāk - ESV līgums) minētās Eiropas Sadarbības valstu plāna (turpmāk – ESVP) hartas parakstīšanas termiņa pārcelšanu no 2014.gada 14.marta uz 2015.gada janvāri (turpmāk - MK lēmums). 2) Ministru kabineta 2014.gada 8.aprīļa sēdes protokollēmuma (prot.Nr.20 23.§) 3.punktu, kurā IZM tika uzdots sagatavot un noteiktā kārtībā iesniegt izskatīšanai Ministru kabinetā vienošanos par Latvijas Republikas valdības un Eiropas Kosmosa aģentūras līguma par sadarbību kosmosa jomā miermīlīgiem mērķiem darbības pagarināšanu un vienošanos par Eiropas Sadarbības valstu plāna hartas parakstīšanas termiņa pagarināšanu līdz 2015.gada 31.jnvārim. 3) IZM 2014.gada janvārī informēja EKA par MK lēmumu un saņēma atbildi (2014.gada 31.marta EKA vēstule IZM ministrei), lai nodrošinātu ESVP hartas parakstīšanas pārcelšanu no 2014.gada 14.marta uz 2015.gada janvāri, ir nepieciešams noslēgt vienošanos par ESVP hartas parakstīšanas termiņa pagarināšanu un noslēgt vienošanos par termiņa pagarinājumu 2009.gada 23.jūlijā parakstītā Latvijas Republikas valdības un EKA līgumā par sadarbību kosmosa jomā miermīlīgiem mērķiem, kurš zaudē spēku 2014.gada 22.jūlijā un uz kā pamata tika slēgts ESV līgums. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2013.gada 15.martā Latvijas Republikas valdība parakstīja EKA ESV līgumu. ESV Līgums paredz, ka tas stājas spēkā pēc tā ratificēšanas Saeimā un ESVP hartas parakstīšanas gada laikā pēc ESV līguma parakstīšanas, ja vien puses nav vienojušās par citu termiņu.1. Sākot ar 2013.gada 25.aprīli, tika uzsāktas šādas darbības, kas ir paredzētas saskaņā ar noslēgto ESV līguma 7, 14.pantu un pielikuma II.2 un it īpašiII.4.2. pantu:
	1. 2013.gada 25.aprīlī EKA kopā ar ministriju organizēja informatīvo sanāksmi Rīgā potenciālajiem EKA projektu pieteicējiem, kurā piedalījās vairāk kā 50 pārstāvjiem no 23 institūcijām;
	2. 2013.gada 6.maijā EKA izsludināja pieteikšanos pirmajam EKA ESVP projektu uzsaukumam (turpmāk – uzsaukums). 2013.gada 1.jūlijā uzsaukums noslēdzās un tā rezultātā ar kosmosu jomu saistītās zinātniskās institūcijas un uzņēmumi iesniedza 33 projektus;
	3. no 2013.gada 8.jūlija līdz 13.septembrim EKA eksperti izvērtēja iesniegtos projektus;
	4. 2013.gada 3.oktobrī EKA eksperti kopā ar ministriju atlasīja finansējamos EKA ESVP projektus Rīgā, tā rezultātā 100% finansēšanai ir atlasīti 10 EKA ESVP projekti 1 135 783 EUR apmērā. Starp finansējuma ieguvējām ir 8 zinātniskās institūcijas un 2 komercsabiedrības. Turpmāko 5 gadu laikā, ir paredzēti vēl vismaz 2-3 šādi uzsaukumi.
2. Turpmāk paredzētās darbības ar ESV līgumu pēc ESV līguma ratificēšanas Saeimā:

 2.1. Vienošanās noslēgšana ar EKA paredzēta veikt vēstuļu apmaiņas ceļā par abpusēju piekrišanu pagarināt EKA ESVP hartas parakstīšanas termiņu no 2014.gada 14.marta uz 2015.gada 31.martu. 2.2. Likumprojekta “Par Vienošanos par ESVP hartas parakstīšanas termiņa pagarināšanu” iesniegšana Saeimā ratifikācijai.  2.3. EKA ESVP hartas apstiprināšana Ministru kabinetā.  2.4. EKA ESVP hartas parakstīšana, kurā tiek definēti Latvijas finansiālā ieguldījuma termiņi un nosacījumi; 2.5.  Pēc ESVP hartas parakstīšanas pirmā maksājuma veikšana EKA ap 1 350 000 EUR apmērā.Likumprojekts izstrādāts, lai nodrošinātu ESVP hartas galējā parakstīšanas termiņa pagarināšanu līdz 2015.gada 31.janvārim, kuru parakstot stājas spēkā ESV līgums. |
| 3. | Projekta izstrādē iesaistītās institūcijas | IZM |
| 4. | Cita informācija | Lai nodrošinātu ESVP hartas parakstīšanas termiņa pagarināšanu līdz 2015.gada 31.janvārim, EKA ir nosūtījusi Izglītības un zinātnes ministrei apmaiņas vēstuli un apstiprina Vienošanās noslēgšanas nepieciešamību. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | IZM |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Neietekmē IZM funkcijas un uzdevumus |
| 3. | Cita informācija | Nav. |

Anotācijas II., III., IV., V. un VI. sadaļa – projekts šīs jomas neskar.

##### Izglītības un zinātnes ministrs I.Druviete

Vizē:

Valsts sekretāre S. Liepiņa

02.07.2014. 11:42

647

Karolis, 67047996

kaspars.karolis@izm.gov.lv